बसेड़ी कुण्डाल
बसेड़ी कुण्डाल (English: Baseri Kundal, Alternative: Basedi Kundal) छोटी सादड़ी उपखण्ड, प्रतापगढ़ ज़िला, राजस्थान, भारत में स्थित एक हिन्दू गाँव एवं बसेड़ी कुण्डाल ग्राम पंचायत का प्रशासनिक मुख्यालय है, जिसमे मुख्य रूप से कुमावत (वास्तुकार/वास्तुक/वास्तुशिल्पी/शिल्पकार/विश्वकर्मा), शर्मा - ब्राह्मण एवं राजपूत (क्षत्रिय) तथा गौण रूप से मेघवाल, बैरागी (वैष्णव/स्वामी) एवं भील (एक जनजाति) जातियों के लोग निवास करते है। यह छोटी सादड़ी उपखण्ड मुख्यालय से ७-९ किलोमीटर दूर है और प्रतापगढ़ ज़िला मुख्यालय से ५३ किलोमीटर दूर है। बसेड़ी कुण्डाल गाँव ५४६ की जनसंख्या के साथ, छोटी सादड़ी उपखण्ड का ७३वाँ सबसे अधिक आबादी वाला गाँव है। बसेड़ी कुण्डाल का कुल भौगोलिक क्षेत्रफल ४ किमी२ (४०१.२५ हैक्टेयर) है और यह क्षेत्रफल की दृष्टि से उपखण्ड का ६९वाँ सबसे बड़ा गाँव है। गाँव का जनसंख्या घनत्व १३६ व्यक्ति प्रति किमी2 है। २००९ के आँकड़ों के अनुसार, बसेड़ी कुण्डाल गाँव की ग्राम पंचायत नाराणी थी, लेकिन २०२० से गांव की ग्राम पंचायत बसेड़ी कुण्डाल ही है। भारत की जनगणना २०११ के अनुसार, बसेड़ी कुण्डाल गाँव का क्षेत्र कोड अथवा गाँव कोड १०८३७५ है।